নীলি
নীলি (উর্দু: نیلی‎‎ জন্ম- নীলুফার, মুলতান, পাঞ্জাব ) হলেন একজন প্রাক্তন পাকিস্তানি চলচ্চিত্র অভিনেত্রী যিনি উর্দু এবং পাঞ্জাবি উভয় ভাষার চলচ্চিত্রে অভিনয় করেছিলেন। তাঁদের পারিবারিক বন্ধু পরিচালক/প্রযোজক ইউনুস মালিক তাকে আখরি জঙ্গ নামে একটি পাঞ্জাবি ছবির একটি চরিত্রে অভিনয় করার প্রস্তাব দিয়েছিলেন। অভিনেত্রী সঙ্গীতা তাঁকে উর্দু চলচ্চিত্র কসম মুন্নে কী-তে একটি চরিত্রে অভিনয়ের জন্য চুক্তি করিয়েছিলেন। সেই চলচ্চিত্রের পর সাজ্জাদ গুল তাঁর চোরোঁ কি বারাত এবং হাসিনা ৪২০ চলচ্চিত্রের জন্য তাঁকে চুক্তিবদ্ধ করেছিলেন। তিনি ১৯৮৮ সালে মাদাম বাভারি তে অভিনয় করেছিলেন এবং কালাই চোর চলচ্চিত্রে দ্বৈত চরিত্রে অভিনয় করেছিলেন। পরবর্তীতে তিনি জাভেদ শেখের সাথে জুটি বেঁধেছিলেন এবং তাঁরা একসাথে শের আলী (১৯৯২), খুদা গাওয়াহ (১৯৯৩), মুশকিল (১৯৯৫), জীব (১৯৯৫), এবং চিফ সাব (১৯৯৬) চলচ্চিত্রে অভিনয় করেছিলেন। ২০০০ এর দশকের শুরুতে পাকিস্তানি চলচ্চিত্র শিল্পের পতনের পরে নীলি ধীরে ধীরে এই শিল্প ছেড়ে চলে গিয়েছিলেন।